《见王参政》
宋代·李思衍

猎猎风沙透纸窗，地炉火歇冷侵床。
一声孤鹤泪残月，几杵疏侵敲晓霜。
黍律嘘春燕谷暖，梅花入梦楚天长。
归期乞趁东风软，醉袅丝鞭吟绿杨。

作者简介：李思衍（？～一二九○），字昌翁，一字克昌，号两山，馀干（今属江西）人。宋时事迹不详。元世祖至元十二年（一二七五），伯颜率元兵渡江，以思衍权乐平，寻授袁州治中，入为国子司业。二十五年以礼部侍郎奉使安南，还授浙东宣慰使。二十七年召入觐，拟拜南台御史，以疾卒。有《两山集》、《天南行稿》，皆已佚。事见《元诗选》二集《两山稿》、清同治《馀干县志》卷一一。今录诗二十五首。